ગુજરાતમાં નાનાં મોટાં અનેક ઉપરાંત ચાર મુખ્ય શક્તિપીઠો ગણાય. આરાસુરનાં શ્રી અંબાજી, પાવાગઢનાં શ્રી મહાકાળી, ચુંવાળ શંખલપુરનાં શ્રી બહુચરાજી અને ગોંડલાનાં શ્રી ભુવનેશ્વરી. આમાંનાં પહેલાં ત્રણમાં સતીનાં અંગો પડેલાં મનાય છે. અંબાજીમાં હૃદય (જમણો હાથ), પાવાગઢમાં દક્ષિણ પાટાગુલી (પગનો ભાગ) અને બહુચરાજીમાં વામબાહુ. શ્રી ભુવનેશ્વરીનાં સ્થાનો સમગ્ર ભારતમાં અત્યંત જૂજ હોઇ તે સ્થાન પણ અન્ય શક્તિપીઠો જેટલું જ મહત્ત્વનું બની રહે છે. ગુજરાતમાં ઉત્તરમાં અંબા માતા છે અને પૂર્વમાં કાલી માતા છે. આ શક્તિપીઠો લોકોની આસ્થાનાં ભવ્ય પ્રતીક સમાન છે.